Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 3 luku - Maatalous - III jakso - Vaiheittainen siirtyminen - 3 alajakso - Toinen vaihe - 285 artikla



Virallinen lehti nro L 302 , 15/11/1985 s. 0108



Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Neljäs osa - Siirtymätoimenpiteet - III osasto - Portugalia koskevat siirtymätoimenpiteet - 3 luku - Maatalous - III jakso - Vaiheittainen siirtyminen - 3 alajakso - Toinen vaihe - 285 artikla 1. a) Jos toinen vaihe 260 artiklan 1 kohdan mukaisesti kestää viisi vuotta, Portugalissa käytettävät hinnat vahvistetaan 265 artiklan 1 kohdan soveltamisesta johtuvalle tasolle ensimmäiseen tämän artiklan 2 kohdassa tarkoitetuista lähentämisistä asti. b) Jos toinen vaihe 260 artiklan 2 kohdan mukaisesti kestää seitsemän vuotta, Portugalissa käytettävät hinnat ovat ensimmäiseen tämän artiklan 2 kohdassa tarkoitetuista lähentämisistä asti ECUina ilmoitettuja, 265 artiklan 1 kohdassa esitettyjä hintasääntöjä noudattaen kyseisen alan yhteisen markkinajärjestelyn sääntöjen mukaisesti 31 päivänä joulukuuta 1988 saavutetulle tasolle vahvistettuja hintoja. 2. Jos 1 kohdan soveltaminen johtaa Portugalissa hintatasoon, joka eroaa yhteisestä hintatasosta, hintoja, joiden osalta V jaksossa viitataan tähän artiklaan, lähennetään 3 ja 4 kohdan määräysten mukaisesti yhteisiin hintoihin kunkin markkinointivuoden alussa, jollei 6 kohdasta muuta johdu. 3. Silloin kun jonkin tuotteen hinta Portugalissa on yhteistä hintaa matalampi, lähentyminen toteutetaan: - viidessä vuodessa, silloin kun toinen vaihe kestää viisi vuotta; tällöin Portugalissa käytettävää hintaa korotetaan neljän ensimmäisen lähentämisen aikana peräkkäin viidenneksellä, neljänneksellä, kolmanneksella ja puolella Portugalin sekä yhteisten hintojen ennen kutakin lähentämistä sovellettavissa olleen tason välisestä erotuksesta, - seitsemässä vuodessa, silloin kun toinen vaihe kestää seitsemän vuotta; tällöin Portugalissa käytettävää hintaa korotetaan kuuden ensimmäisen lähentämisen aikana peräkkäin seitsemänneksellä, kuudenneksella, viidenneksellä, neljänneksellä, kolmanneksella ja puolella Portugalin sekä yhteisten hintojen ennen kutakin lähentämistä sovellettavissa olleen tason välisestä erotuksesta. Jommankumman edeltävän luetelmakohdan mukaisesti laskettua hintaa korotetaan tai alennetaan suhteessa yhteisen hinnan nousuun tai laskuun seuraavana markkinointivuonna. Yhteistä hintaa sovelletaan Portugalissa vuonna 1995 kyseisen tuotteen markkinavuoden alkaessa. 4. a) Silloin kun jonkin tuotteen hinta Portugalissa on yhteistä hintaa korkeampi, kyseisessä jäsenvaltiossa käytettävä hinta säilytetään 1 kohdassa tarkoitetulla tasolla ja lähentyminen toteutuu yhteisissä hinnoissa joko viisi tai seitsemän vuotta kestävän toisen vaiheen aikana tapahtuvan kehityksen tuloksena. Portugalissa käytettävää hintaa mukautetaan tarpeellisessa määrin sen ja yhteisen hinnan välisen eron kasvamisen estämiseksi. Sen estämättä, mitä b alakohdassa määrätään, yhteistä hintaa sovelletaan Portugalissa vuonna 1995 kyseisen tuotteen markkinointivuoden alussa. b) Neuvosto laatii arvion hintojen lähentymiskehityksestä liittymistä seuraavan kahdeksannen vuoden lopulla. Komissio toimittaa tätä varten neuvostolle 264 artiklan 2 kohdan c alakohdassa tarkoitettuihin kertomuksiin liittyen lausunnon tarvittaessa aiheellisten ehdotusten kera. Jos arviosta käy ilmi: - että Portugalin hintojen ja yhteisten hintojen välinen ero, joka on liian suuri poistettavaksi kokonaan 2 kohdan mukaista hintojen lähentämistä varten vielä jäljellä olevan ajan kuluessa, voitaisiin ilmeisesti kuitenkin tasoittaa rajattuna aikana, niin alunperin määrättyä hintojenlähentämisjaksoa voidaan pidentää. Tässä tapauksessa hinnat säilytetään aiemmalla tasollaan a alakohdan mukaisesti, - että Portugalin hintojen ja yhteisten hintojen välinen ero on liian suuri poistettavaksi kokonaan yksinomaan pidentämällä alunperin määrättyä hintojenlähentämisjaksoa, voidaan päättää, että pidentämisen lisäksi lähentäminen tapahtuu alentamalla Portugalin reaalihintoja tarvittaessa epäsuoralla, tilapäisellä ja vähenevällä tuella näiden hintojen pienenemisen vaikutuksen lieventämiseksi. Tällainen tuki rahoitetaan Portugalin talousarviosta. Neuvosto antaa edeltävässä alakohdassa tarkoitetut toimenpiteet määräenemmistöllä komission ehdotuksesta ja edustajakokousta kuultuaan. 5. Jos toisen vaiheen alussa todetaan, että jonkin tuotteen hinnan taso Portugalissa ja yhteisössä on enintään 3 prosenttia yhteisestä hinnasta, jälkimmäistä hintaa voidaan soveltaa Portugalissa kyseiseen tuotteeseen. 6. Yhdentymisen tasapainoisen etenemisen nimissä voidaan päättää, että poiketen siitä, mitä 3 kohdassa määrätään, yhden tai useamman tuotteen hinta Portugalin suhteen eroaa kyseisen kohdan soveltamisesta johtuvista hinnoista yhden markkinointivuoden ajan. Ero saa olla enintään 10 prosenttia toteutettavasta hinnanmuutoksesta. Tässä tapauksessa seuraavan markkinointivuoden hintataso on se, joka olisi seurannut 3 kohdan soveltamisesta, jollei hintojen välisestä erosta olisi päätetty. Kyseistä markkinointivuotta varten voidaan kuitenkin päättää ensimmäisessä ja toisessa alakohdassa määrätyin edellytyksin uudesta hintatasojen erosta. Ensimmäisessä alakohdassa määrätty poikkeus ei koske viimeistä 3 kohdassa tarkoitetuista lähentämisvaiheista.